First Yoga Olympiad at National level was held (18-19th June, 2016) in which 21 States/UTs participated, Hon’ble Human Resource Development Minister Smt. Smriti Zubin Irani gave away prizes to winners on June 20th, 2016 in the presence of Union Minister of AYUSH, Shri Shripad Yesso Naik.
نئی دہلی، ۔20 جون۔ قومی سطح پر پہلا یوگا اولمپیاڈ (18 سے 19 جون 2016 کے دوران) منعقد کیا گیا جس میں 21 ریاستوں /مرکز کے زیر انتظام علاقوں نے حصہ لیا۔ فروغ انسانی وسائل کی وزیر محترمہ اسمرتی ایرانی نے فاتحین کے مابین 19 سے 20 جون 2016 کو آیوش کی مرکزی وزیر جناب شری پد یسونائیک کی موجودگی میں انعامات تقسیم کئے۔ ریاستوں/ مرکز کے زیر انتظام کی ٹیموں کو چار زمروں یعنی اپر پرائمری گرلز، اپر پرائمری بوائز، سیکنڈری گرلز اور سیکنڈری بوائز میں تقسیم کیاگیا تھا۔ 21 ریاستوں / مرکز کے زیر زانتظام علاقوں کے مجموعی طور پر 321 طلبہ نے اپنے 79 اساتذہ کے ساتھ یوگا اولمپیائڈ میں حصہ لیا۔ مرکزی حکومت نے پہلی مرتبہ یونیورسٹیوں میں یوگا کو فروغ دینے کا فیصلہ کن اقدام کیا۔ سوامی وویکا نند یوگا انوسندھان سمستھانم کے چانسلر پروفیسر ایچ آر ناگیندر کی صدارت میں حکومت نے یونیورسٹیوں میں یوگا کےفروغ کے لئے ایک کمیونٹی تشکیل دی تھی۔ رپورٹ کے مطابق حکومت یوجی سی سے کہے گی کہ وہ ملک کی یونیورسٹیوں میں یوگا شعبے کے توسط سے بی ایس سی (یوگا) ایم ایس سی (یوگا) اور پی ایچ ڈی (یوگا) کورسوں کو فروغ دے گی۔ یوجی سی 17-2016 میں یوگا سائنس میں نیٹ شروع کرنے پر بھی غور کررہا ہے ۔ چھ مرکزی یونیورسٹیوں یعنی شمال میں ہیم وتی نندن بہوگنا گڑھوال یونیورسٹی ، اتراکھنڈ۔ مشرق میں وشوبھارتی ، مغربی بنگال ، مغرب میں سینٹرل یونیورسٹی آٖ ف راجستھان ، جنوب میں سینٹرل یونیورسٹی آف کیرالا، مرکز میں اندراگاندھی نیشنل ٹرائبل یونیورسٹی، امر کنٹاک ، مدھیہ پردیش اور شمال مشرق میں منی پور یونیورسٹی کی یوگا کا شعبہ قائم کرنے کے لئے نشاندہی کی گئی ہے۔ بین الاقوامی یوم یوگ کی تقریب کے لئے یونیورسٹی گرانٹس کمیشن (یو جی سی) نے 29 فروری 2016 کو سبھی یونیورسٹیوں کے وائس چانسلروں سے درخواست کی تھی کہ وہ 21 جون 2016 کو بین الاقوامی یو م یوگ کی تقریب کے دوران درج ذیل سرگرمیوں کو اپنائیں۔ 1۔یوگا کرنے والے افراد صبح میں فیکلٹی اور طلبا کے سامنے یوگا پیش کریں۔ 2۔طلبہ کے لئے یوگا کےموضوع پر ایک مسابقہ کا انعقاد کیا جائے اور بہترین شرکا کو خصوصی طور پر منعقدہ تقریر کے دوران انعامات اور اسناد سے نوازاجائے۔ 3۔ طلبہ اور فیکلکٹی کے اراکین کے مابین یوگا کے تئیں بے داری پیدا کرنے کے لئے یوگا کے موضوع پر فلمیں دکھائی جائیں اور یوگا کی نمائش کرنے والے پوسٹر لگائے جائیں۔ 4۔ یوگا کے موضوع پر آن لائن مضمون نویسی مسابقہ کا انعقاد کیا جائے اور بہترین کارکردگی کا مظاہرہ کرنے والے طلبہ کو انعام اور اسناد سے نوازا جائے۔ 5۔ طلبہ اور فیکلٹی ممبران کے مابین یوگا اور یوگا کے فوائد پر مبنی لیٹریچر تقسیم کیا جائے ۔ بین الاقوامی یوم یوگ کے دن کامن یوگا پروٹوکول پر عملدرآمد کیاجائے ۔ یوجی سی نے 3 مارچ 2016 کو مرکزی یونیورسٹیوں سمیت سبھی یونیورسٹیوں کے وائس چانسلروں سے گزارش کی کہ وہ اپریل /مئی2016 کے دوان دو سے تین دن کے ‘‘یوگا فیسٹ ’’ کا انعقاد کریں جس میں طلبا کو جسمانی ، ذہنی اور روحانی صحت کے فروغ میں یوگا کے فوائد سے باخبر کیا جائے ۔ آیوش کی وزارت سے موصولہ اطلاع کی بنیاد پر سبھی ریاستوں /مرکز کے زیر انتظام علاقوں کے اعلی تعلیم کے پرنسپل سکریٹریوں سے درخواست کی گئی ہے کہ وہ 21 جون 2016 کو این سی سی کیڈٹوں کے ذریعہ بین الاقوامی یوم یوگ تقریبات کے لئے تربیت کی سہولت دستیاب کرائیں اور کامیابی کے ساتھ اس کا انعقاد کرائیں اور اس کے لئے 21 جون 2016 کو گرمی کی چھٹیوں کے باوجود یونیورسٹیوں او ر کالجوں کو کھلا رکھیں۔ اے آئی سی ٹی ای نے کارروائی منصوبہ تیار کیا ہے اور بنگلورو ، پنے ، چندی گڑھ، بھونیشور ، حیدرآباد وغیرہ میں ورک شاپ منعقد کئےجارہے ہیں۔ اس میں ماہرین/ خصوصی مقررین حصہ لیں گے۔ اے آئی سی ٹی ای نے اس سلسلہ میں ریاستوں میں تکنیکی تعلیم کا انتظام و انصرام کرنے والے پرنسپل سکریٹریوں اور یونیورسٹیوں کے وائس چانسلروں کو بھی ا س سلسلہ میں مکتوب تحریر کیا ہے۔ اگنو: فروغ انسانی وسائل کی وزارت کے فاصلاتی تعلیم سے متعلق ڈویزن میں یہ تصدیق کی ہے کہ اندرا گاندھی نیشنل اوپن یونیورسٹی (آئی جی این او یو: اگنو) پورےہندستان میں واقع اپنے پچاس ریجنل سینٹرس کے توسط سے یوگا میں سرگرمی کے ساتھ حصہ لے رہی ہے۔ متعدد نیشنل انسٹی ٹیوٹس آف ٹکنالوجی نے جامعہ اور مربوط کارروائی منصوبے کی توثیق کی ہے جس میں ورکشاپ ، ٹرینگ ، سمپوزیا، ماس یوگا ڈیمانسٹریشن ، تصویری نمائش ، کلاسیکی موسیقی کے مسابقہ این سی سی گروپوں کا انقعاد، یوگا کے موضوع پر مذاکرات وغیرہ شامل ہیں۔ آئی آئی ایم احمد آباد میں بھی یوگا پروگراموں کی تصدیق کی ہے جس میں کوئز ، اپنے تجربات مشترک کرنا ، اشلوک ، ڈمانسٹریشن وغیرہ شامل ہیں۔ آئی آئی ٹی گاندھی نگر، جودھپور، کھڑک پور ، روڑکی وغیرہ نے بھی یوم یوگ تقریبات کی توثیق کی ہے۔ جس میں یوگا کسرت ، صحت مند زندگی کے لئے یوگا کے فوائد پر لیکچر ، یوگا کے یوگا ماہرین ، کھیل کونسلوں ، این ایس ایس ، این سی سی وغیرہ کو اس سےجوڑناشامل ہیں۔ م ن۔ و۔ ج۔ 16-6-20 Uno 2756 (Release ID :146341)